cyanic-selkie/wikianc huggingface dataset:
मानव नेत्र
दृष्टिपटल की रचना
यह नेत्रगोलक की अंदरूनी परत है, जो पश्च दो तिहाई को आवृत्त करती है। इसके मध्यभाग में दृष्टितंत्रिका नेत्र में प्रवेश करती है और गोलचक्की सी दिखाई पड़ती है। इसे अक्षिबिंब कहते है। नेत्र की धमनी और शिराएँ इसी बिंब को मध्य से भेदती हुई नेत्र में प्रवेश करती हैं। अक्षिबिंब से 4 मिमी. नासा की ओर एक अंडाकार पीत क्षेत्र होता है, जिसे पती अंक कहते हैं। इसके बीच एक छिछला गर्त होता है, जिसे केंद्रगर्तिका कहते हैं। यहीं सबसे अच्छा दिखाई पड़ता है। अक्षिबिंब पर दृष्टि नहीं होती और इसे अंध चित्ती कहते हैं। अक्षिबिंब से निकले तंत्रिकातंतु दृष्टिपटल का निर्माण करते हैं। पटल की रचना पर सूक्ष्म विचार करने पर संस्तरों का पता चलता है। ये अंदर से बाहर की ओर इस प्रकार स्थित हैं :
दृष्टिपटल की एक विचित्रता यह है कि इसकी परतें उलटी होती हैं। प्रकाशग्राही परत पीछे और संवेदनावाही तंत्रिका सामने होती है। अतएव प्रकाशकिरण पहले सब संस्तरों को भेदकर शंकु या शलाका तक जाती है और तब प्रकाश संवेदना उसी पथ से लौटकर दृष्टितंत्रिका में जाती है। केंद्रगर्तिका की विशेषता यह है कि वहाँ केवल प्रकाशग्राही होते हैं और प्रकाशकिरणें सीधे उन्हीं पर गिरती हैं।
प्रकाश का अपवर्तन
नेत्र एक प्रकार का कैमरा है। इस कैमरे का 'लेंस' है कॉर्निया, नेत्रोद, लेंस तथा सांद्र द्रव। दृष्टिपटल प्रकाशग्राही पट्ट है। आइरिस डायफ्राम है जो प्रकाश की मात्रा का नियंत्रण करता है। लेंस की वक्रता परिवर्तनशील है, जिससे दूर और पास की चीजें आसानी से फोकस हो जाती हैं। नेत्र पर पड़नेवाली समानांतर प्रकाशकिरणें झुककर दृष्टिपटल पर प्रतिबिंब बनाती हैं। प्रकाशवर्तन का मुख्य कार्य कॉर्निया करता है, जेंस का भान कम होता है। लेंस का अपवर्तनांक 1.42 तथा अन्य सबका 1.33 होता है। नेत्र में प्रकाशकिरणों का पथ जटिल होता है, पर नेत्र के दृष्टिगुण को सरलीकृत करके समझा जा सकता है। सरल नेत्र 5.7 मि.मि. अर्धव्यास का वृत्ताकार क्षेत्र है, जो 1 तथा 1.336 वर्तनांक के माध्यमों को पृथक करता है। इस नेत्र का प्रकाशकीय केंद्र 'के' कॉर्निया के अग्रपृष्ठ से 7 मि.मि. पीछे स्थित है। नेत्र 24 मि.मि. लंबा होता है अतएव दृष्टिपटल 'के' से 17 मि.मि. पीछे हुआ। लेंस की वर्तनशक्ति को डायोप्टर में व्यक्त करते हैं।
अतएव सरल नेत्र की वर्तनशक्ति डायोप्टर हुई। लेंस निकाल देने पर नेत्र की वर्तनशक्ति 16 डायोप्टर घट जाती है। अतएव कार्निया आदि से 43 डायोप्टर शक्ति प्राप्त होती है। वस्तु के दो छोर से प्राप्त किरणों से 'के' पर जो कोण बनता है, उसे दर्शनकोण कहते हैं।
स्वत: समायोजन
भिन्न दूरियों पर स्थित चीजों को फोकस करने का काम लेंस के अग्रपृष्ठ की परिवर्तनीय वक्रता से होता है। उत्तलता बढ़ती है तो लेंस की शक्ति बढ़ जाती है। स्वत: समायोजन के समय लेंस की वक्रता 6.7 मि.मि. और दूर देखते समय 11-12 मि.मि. होती है। लेंस के चारों ओर लचीला संपुट होता है, जो रोमक पिंड से संबद्ध होता है और संपुट का तनाव घटने पर लेंस फूल आता है। वृद्धावस्था आने पर लेंस का लचीलापन घटने लगता है और स्वत: समायोजन की शत्कि कम होने लगती है। यही कारण है कि 40-45 वर्ष की आयु के बाद पढ़ने के लिए चश्मे की जरूरत पड़ने लगती है। इस अवस्था को जरा-दूर-दृष्टि कहते हैं। पढ़ने की सामान्य दूरी 33 से 40 सेंटीमीटर होती है।
अपवर्तन दोष
(1) दूरदृष्टि (हाईपरमीट्रोपिया) : इस अवस्था में दूर की चीजें तो दिखाई पड़ जाती हैं, पर पास की चीजें धुँधली दिखाई देती हैं। नेत्रगोलक की लंबाई कम होने पर प्रकाशकिरणें दृष्टिपटल के पीछे फोकस होती है। दूर देखने में भी स्वत: समायोजन का सहारा लेना पड़ता है। नवजात में तो यह अवस्था स्वभाविक होती है। छात्रों में यह दोष होने पर उत्तल लेंस के चश्मे लगाने पड़ते हैं।
(2) निकट दृष्टि (मायोपिया) : इस अवस्था में आँख अधिक लंबी होती है। प्रकाश किरणें दृष्टिपटल पर पहुँचने से पहिले ही फोकस हो जाती है और फलस्वरूप दूर की चीज़ें दिखाई नहीं पड़तीं। साथ ही पास की चीजें देखने के लिए स्वत: समायोजन की जरूरत नहीं होती। इस दोष से पीड़ितों को पढ़ने का चश्मा नहीं लगता। जन्म के समय यह दोष नहीं होता, छात्रों में 8 से 14 वर्ष के बीच इस प्रकट होता है और 18 से 25 वर्ष की आयु में रुक जाता है। बहुधा यह दोष वंशगत होता है। इसका शोधन अवतल लेंस युक्त चश्में से होता है।
(3) दृष्टि वैषम्य : पहले बताया जा चुका है कि वर्तन में मुख्य भाग कॉर्निया का होता है। यदि कॉर्निया की वक्रता सर्वत्र एक सी न हुई तो समतल तथा खड़ी किरणें अलग बिंदुओं पर फोकस होती हैं। दृष्टि वैषम्य को दूर करने के लिए बेलनाकार लेंसों का प्रयोग होता है।
(4) जरा दृष्टि दोष  : जरा दृष्टि दोष में स्पष्ट कुछ भी दिखाई नहीं देता और अस्पष्ट निकट और दूर दोनों हो सकता है। इसके कारण यह है कि अधिक उम्र(60 वर्ष+ वाले लोग) में समंजन क्षमता का घटना। इसके उपचार के लिए द्विफोकसी लेंस का प्रयोग किया जाता है।
चश्मे और संस्पर्श लेंस
वर्तन का दोष दूर करने लिए चश्मों का उपयोग होता है। दोष की मात्रा के अनुरूप विभिन्न शक्तिवाले लेंस बनाए जाते हैं। एक ही चश्मे में दो प्रकार के लेंस भी लगाए जा सकते हैं। एक आँख के चश्मे भी बनते हैं। धूप की चमक से रक्षा करनेवाले चश्मे सिर्फ रंगीन कांच के होते हैं।
संस्पर्श लेंस (contact lense) पतले काँच या पारदर्शी प्लास्टिक के होते हैं और इन्हें आँख के अंदर लगा लेते हैं। साधारण चश्मा पहनकर खेलना, तैरना, वर्षा में देखना, नाचना आदि असुविधाजनक होता है। इनमें यह लेंस सुविधाकारक है। किरेटोकोनस (तिकोना कॉर्निया) में चश्मा नहीं लग सकता, पर यह लेंस लग जाता है। इस लेंस की दिक्कत यह है कि इसे एक बार में दो तीन घंटे से ज्यादा देर तक पहनना संभव नहीं होता, आँखें लाल और जल भरी हो जाती हैं। हाल में बने नए संस्पर्श लेंस सात आठ घंटे तक पहने जा सकते हैं। यह लेंस आँख में टूटता नहीं, उलटे आँख की रक्षा करता है।
दृष्टिज्ञान
हम कैसे देखते हैं, यह जानने के लिए दृष्टिपटल की रचना समझना जरूरी है। उसकी शलाका और शंकु प्रकाशग्राही हैं। शलाका कम रोशनी, धुँधलके में रंगहीन दृष्टि देते हैं। शंकु दिन के प्रकाश में रंगीन दुनिया दिखाते हैं। दृष्टिपटल में करीब साढ़े बारह करोड़ शलाकाएँ और सत्तर लाख शंकु होते हैं। गर्तिका में केवल शंकु होते हैं और इनकी संख्या प्रति वर्ग मिमि. डेढ़ लाख के लगभग होती है। दृष्टि तंत्रिका में आठ लाख रेशे होते हैं। अतएव एक रेशे से अनेक शंकु या शलाकाएँ (एक गुच्छिका से 300 शलाकाएँ या शंकु) जुड़े होते हैं, किंतु गर्तिका में प्रत्येक गुच्छिका से एक ही शंकु संबंद्ध होता है। इसी से गर्तिका में सर्वोत्तम दृष्टिज्ञान होता है। अक्षिबिंब पर अंधचित्ती होती है होती है ओर इसे देखना हो तो यह प्रयोग करे : सफेद कागज पर एक क्राँस बनाऍ और उसके दाहिनी ओर 6 सेंमी. पर एक बिंदु। अब दाहिनी आँख क्रास कर गड़ाकर कागज दूर से पास लाएँ। 24 सें.मी. की दूरी पर सहसा बिंदु गायब हो जाएगा, क्योंकि उस समय उसका प्रतिबिंब अंधचित्ती पर बन रहा होगा।
प्रकाश किरणें इंद्रधनुष के रंगों से मिलकर बनती हैं। इनका एक छोर है बैंगनी (तरंग लंबाई 4,000 आर्मस्ट्रांग) और दूसरे छोर पर लाल (तरंग लंबाई 7,500 आर्मस्ट्रांग)। अवरक्त और पराबैंगनी तरंगें नेत्र के प्रकाशग्राहकों को उत्तेजित नहीं कर पातीं। दिन में पीत-हरित प्रकाश का (5,500 आर्मस्ट्रांग) बाहुल्य होता है। यही सबसे चमकीला प्रकाश है और इसे प्रकाशसंवेदना उत्पन्न करने के लिए अधिक शक्ति की जरूरत नहीं होती। लाल या नीली किरण को उतनी ही संवेदना उत्पन्न करने के लिए दस हजार गुनी शक्ति की आवश्यकता होती है। शंकु और शलाका की वर्णों के प्रति संवेदनशीलता का वक्र बनाने पर समझ में आता है कि क्यों गोधूलि बेला में लाल फूल श्याम, किंतु नीले फूल नीले ही दिखाई पड़ते हैं।
अंधकार अनुकूलन
प्रकाश से सहसा अंधकार में आने पर कुछ क्षणों तक कुछ भी दिखाई नहीं पड़ता, फिर धीरे धीरे आँख अंधेरे की अभ्यस्त होती है, तब दिखाई पड़ने लगता है। इसका कारण यह है कि प्रकाश में शलाकाएँ विरंजित हो जाती हैं और दृष्टिनील-लोहित बनने में समय लगता है। रतौंधीपीड़ितों में तो शलाका अक्षम होती है। युद्ध में इस अल्पकालिक अंधता से बचने के लिए लाल चश्मों का उपयोग होता है, क्योंकि लाल (6,400 आर्मस्ट्रांग) का शलाका पर प्रभाव नहीं होता।
प्रकाश अनुकूलन की आवश्यकता नहीं होती। हाँ, अंधेरे से रोशनी में आने पर चकाचौंध जरूर होती है। अनुकूलन में आइरिस भी भाग लेती है। तेज रोशनी में प्युपिल छोटी और अंधेरे में बड़ी हो जाती है। रोशनी ज्यादा तेज हुई तो पलक झपक जाती है। अनुकूलन हो जाने पर प्युपिल का आकार सामान्य हो जाता है।
दृष्टि की अन्य विचित्रताएँ
(1) दृष्टिज्ञान की निरंतरता : साधारण प्रत्यावर्ती धारा (ए.सी.) वाली विद्युत्‌ एक सेकंड में पचास बार जलती बुझती है, पर नेत्र को निरंतर प्रकाश की अवस्था प्रतीत होती है। कारण यह है कि दृष्टिपटल पर बने प्रतिबिंब के मिटने में समय लगता है। इसी विशेषता का लाभ लेकर चलचित्र बनते हैं। परदे पर एक सेकंड में 13 से लेकर 16 चित्र तक आते हैं और नेत्र उनका अलगाव नहीं देख सकते।
(2) दृष्टि किरणीयन : काले पर श्वेत अपेक्षाकृत बड़ा प्रतीत होता है। काली भूमि पर श्वेत आयत अपेक्षाकृत बड़ा दिखाई पड़ता है।
(3) दृष्टिबैषम्य : निकट पड़े पदार्थ एक दूसरे के वर्ण और चमक को प्रभावित करते हैं। एक वस्तु वास्तविकता से अधिक चमकीली या धुंधली प्रतीत होती है। लाल पर धूसर रंग हरा प्रतीत होता है।
(4) दृष्टि अनुविंब : पदार्थ नेत्र के सामने से हट जाने के बाद भी दिखाई देता रहता है। इसे अनुबिंब कहते हैं। अनुलोम प्रतिबिंब में वस्तु का प्रतिरूप दिखाई देता है और विलोम में उलटा रूप, अर्थात्‌ सफेद के स्थान पर काला।
दृष्टितीक्ष्णता
यह दो अलग दिखाई पड़ने वाली वस्तुओं द्वारा अंतरित कोण का व्युत्क्रम है। कहाँ पर दो बिंदु अलग नहीं दिखाई पड़ते, इससे दर्शन कोण निकालते हैं और यह एक कला का होता है। दृष्टिपटल पर यह दूरी 4.5 माइक्रान होती है। गर्तिका स्थित एक शंकु का व्यास तीन माइक्रान होता है, अर्थात्‌ दो निकट बिंदु दो भिन्न शंकु उद्दीप्त करते हैं। साधारणत: तीव्र दृष्टि वाले .00034 मिमि. की दूरी पर स्थित दो बिंदुओं को अलग अलग देख सकते हैं।
वर्णबोध
नेत्र रंगबिरंगी दुनिया कैसे देखते हैं? इस बात को समझने से पहले यह समझना आवश्यक है कि रंगबिरंगी प्रकाश किरण और कलाकार की तूलिका के रंग में भेद है। नीले पीले रंगों के चूर्ण मिलने पर हरा रंग बनता है, पर नीली पीली किरणें श्वेत प्रकाश बनाती है। रंग चूर्ण श्वेत किरण के कुछ अंश सोख लेते हैं, जैसे नीला चूर्ण नीली और हरी किरणें छोड़ बाकी सब सोख लेता है और पीला चूर्ण पीली और हरी किरणें नहीं सोखता। यही कारण है कि मिश्रण से केवल हरी किरणें ही लौटती हैं।
हमारे नेत्र इंद्रधनुष में 150 वर्ण देख सकते हैं, या यों कहिए कि 400 से 750 मिलीम्यू की प्रकाश तरंगों में कम से कम 3 मिलीम्यू का अंतर पहचान सकते हैं। यंग हेल्महोल्ट्ज़ ने बताया कि तीन मूल वर्ण होते हैं : लाल, हरा और नीला तथा इनके मिश्रण से अन्य वर्णो का बोध होता है।
वर्णबोध शंकु द्वारा होता है। अतएव इस सिद्धांत के अनुसार तीन प्रकार के शंकु हुए और तीनों ही एक साथ उद्दीप्त हों तो श्वेत का बोध होता है। पर इस सिद्धांत से काला कैसे दिखता है तथा वर्णांधता, वर्णअनुविंब आदि, का समाधान नहीं होता। हेरिंग ने छ: प्रकार के ग्राहकों तथा हार्टरिज ने सूक्ष्म उद्दीपन प्रयोग के आधार पर सात प्रकार के ग्राहकों का सिद्धांत रखा है। हाल में ग्रेनिट ने पशुओं पर मनोरंजक प्रयोग किए। उसने गुच्छिका कोशों में सूक्ष्म इलेक्ट्रोड संनिविष्ट किए और विभिन्न प्रकाश्तरंगों के प्रति प्रत्येक इकाई की सुग्राहिता का अंकन किया। उसे तीन प्रकार की इकाईयाँ मिलीं, जो नीले (450-470), हरे (520-540) और पीत-लाल (580-600) से प्रभावित होती हैं। ग्रेनिट ने इन्हें अल्पप्रभावी ग्राहक बताया और उसका अनुमान है कि विस्तृत स्थल ग्राहक भी होते हैं, अर्थांत्‌ ऐसे शंकु जो संपूर्ण इंद्रधनुष से प्रभावित होते हैं।
वर्णांधता
सन्‌ 1777 में हडर्ट ने प्रथम बार प्रिस्टले को लिखे गए पत्र में अपनी इस शोध का उल्लेख किया। यह पत्र रॉयल सोसायटी के समक्ष प्रस्तुत किया गया। अब यह ज्ञात हो चुका है कि सामान्य वर्णबोध से लेकर पूर्णांधता (सांध्य दृष्टि, जिसमें संसार धूसर रंग का दिखाई पड़ता है) तक सभी कोटि की वर्णबोध की कमी हो सकती है। इस दोष का कुछ विशेष पेशों, जैसे इंजन चालक, सिग्नलमैन आदि के लिए विशेष महत्व होता है। वर्णांधता में लाल या हरा न देखने वाले अधिक मिलते हैं। इसकी जाँच के लिए होमग्रेंस स्क्रींस ऊल, अर्थात्‌ रंगीन ऊन के धागों का चुनाव, इशिहारा चार्ट (ऐसे चार्ट जिनमें रंगीन बिंदियों के अंक लिखे होते हैं) तथा एडरिख ग्रीन लैंटर्न (रंगीन शीशोंवाली लालटेन) आदि का उपयोग होता है।
द्विनेत्री दृष्टि
मानवी नेत्र की विशेषता है द्विनेत्री दृष्टि। दोनों ही नेत्रों के दृष्टिपटल पर जो प्रतिबिंब बनता है, वह तदनुरूप होता है। इस कारण दो आँखें अलग अलग नहीं देखतीं और हम हर चीज दो देखने से बच जाते है। द्विनेत्री दृष्टि के कारण दृष्टिक्षेत्र का विस्तार होता है, साथ ही गहराई और दूरी का बोध होता है। अब इसी सिद्धांत के आधार पर त्रिविमितीय फिल्में बनने लगी हैं। नेत्र में भेंगापन होने पर द्विनेत्री दृष्टि का लाभ नहीं मिलता। आरंभ में हर वस्तु दो दिखाई पड़ती हैं, जिससे उलझन होती है और फलस्वरूप ए आँख देखना बंद कर देती है।
भेंगापन
वर्तन दोष या पेशी की कमजोरी से भेंगापन (squint) हो सकता है। वर्तनदोष चश्में से या शल्य से ठीक हो सकता है और पेशी दोष के लिए व्यायाम या शल्यक्रिया भी करनी पड़ती है। 3 से 5 वर्ष की उम्र में व्यायाम कारगर होता है। दस डिग्री तक भेंगापन चश्मे या व्यायाम से ठीक हो सकता है। बीस डिग्री के भेंगेपन के लिए शल्यचिकित्सा करनी पड़ती है। आठ वर्ष की उम्र के बाद चिकित्सा कठिन हो जाती है। नेत्र व्यायाम में भेंगी आँख से देखना (अच्छी आँख मूँदकर), स्टीरियॉस्कोप से यंत्रों का उपयोग आदि किया जाता है।gdfdfg
दृष्टिपथ
नेत्र तो केवल प्रकाश का बिंब ग्रहण कर लेते हैं, किंतु वास्तविक दृष्टिज्ञान तो मस्तिष्क में होता है। नेत्ररचना में बताया जा चुका है कि दृष्टिपटल के तंत्रिका रेशे दृष्टितंत्रिका बनाते हैं। दोनों नेत्रों की दृष्टितंत्रिकाएँ पीछे की ओर चलती हैं और आपस में मिलकर अक्षिस्वस्तिक बनाती हैं। यहाँ दृष्टिपटल से नासार्ध के रेशे विपरीत दिशा में क्रॉस कर जाते हैं, किंतु शंखार्ध के रेशे उसी ओर आगे बढ़ते हैं।
इस प्रकार स्वस्तिक से आरंभ होने वाले बाएँ अक्षिपथ में दोनों दृष्टिपटलों के वामार्ध के और दाएँ में दक्षिणार्ध के रेशे होते हैं। गर्तिका से आनेवाले रेशों का भी इसी प्रकार वितरण होता है। अक्षिपथ दो स्थलों तक जाता है, (1) ऊर्ध्ववप्र (सुपीरियर काली कूलस) तक, जहाँ दृष्टि प्रतिवर्त के केंद्र हैं, तथा (2) पार्श्व वक्रपिंड तक, जहाँ से नयी रिलें आरंभ होती हैं जो पश्चकपाल कॉटेंक्स में अक्षिविकिरण बनाती हैं। ये रेशे आंतर संपुट से होकर गुजरते हैं। इस प्रकार मस्तिष्क के प्रत्येक पश्चकपाल खंड से आधी दृष्टि प्राप्त होती है। अक्षिपथ में एक तिहाई रेशे गर्तिका के होते हैं, अतएव मस्तिष्क में भी गर्तिका से प्राप्त संवेदना को अधिक स्थान मिलता है।
दृष्टिक्षेत्र
बिना आँख या सर हिलाए आप कितना क्षेत्र देख सकते हैं, यह परिमापी (पेरिमीटर) द्वारा अंकित किया जा सकता है। प्रत्येक नेत्र बाहर की ओर 104 डिग्री, ऊपर 55 डिग्री, नीचे 75 डिग्री और नासा की ओर 55 डिग्री का क्षेत्र देख सकता है। दोनों नेत्र मिलकर अधिक बड़ा क्षेत्र देखते हैं। दृष्टिक्षेत्र का लोप भी होता है, अतएव इस नापजोख से दृष्टिपथ में होनेवाले दोषों का पता चल जाता है, यथा बायाँ अक्षिपथ यदि कट जाए तो दोनों नेत्रों का बायाँ दृष्टिक्षेत्र लुप्त हो जाएगा। एक आख से 150डिग्री तथा दोनो आख से 180 डिग्री देखा जा सकता है
नेत्ररोग
शरीर के अन्य अंगों की भाँति नेत्र भी रोगग्रस्त होते हैं। वर्तन के दोष, वर्णांधता, दृष्टिक्षेत्र को हानि, भेंगापन आदि की चर्चा की जा चुकी है। नीचे संक्षेप में अन्य रोगों की चर्चा की जाती है।
हिमांशु जोशी
जीवन परिचय
हिमांशु जोशी का जन्म उत्तराखंड के चंपावत जिले के 'जोसयूड़ा' गांव में 4 मई 1935 में हुआ था। उनके बचपन का लंबा समय 'खेतीखान' गांव में बीता जहां से उन्होंने प्राथमिक शिक्षा के बाद मिडिल स्कूल तक की शिक्षा प्राप्त की। इसके बाद 1948 में वो नैनीताल चले आए जहां से उन्होंने उच्च शिक्षा प्राप्त की। उनके पिता 'पूर्णानन्द जोशी' स्वतंत्रता संग्राम सेनानी थे। उनका संघर्ष जोशी के लिए प्रेरणा बना, जिसका असर उनके लेखन पर भी पड़ा। आजीविका की तलाश में हिमांशु जोशी ने दिल्ली आए और दिल्ली विश्वविद्यालय से एम.फिल किया। जोशी ने पत्र-पत्रिकाओं के संपादन के साथ-साथ दूरदर्शन और आकाशवाणी के लिए भी कार्य किया। उन्होने हिंदी फिल्मों के लिए भी लेखन कार्य किया। हिमांशु जोशी के उपन्यास ‘सु-राज’ पर आधारित फिल्म ‘सु-राज’ ने ‘इंडियन पेनोरमा’ के अंतर्गत अंतर्राष्ट्रीय फिल्म समारोहों में भारतीय फिल्मों का प्रतिनिधित्व किया। उनके चर्चित उपन्यास ‘तुम्हारे लिए’ पर दूरदर्शन धारावाहिक बना। साथ ही‘तर्पण’ ‘सूरज की ओर’ आदि पर टेलीफिल्में बनी। जोशी ने आकाशवाणी पर शरतचंद्र चट्टोपाध्याय के सुप्रसिद्ध बांग्ला उपन्यास ‘चरित्रहीन’ का रेडियो-सीरियल निर्देशित किया।
साहित्य पर शोध
आजतक लगभग 35 शोधार्थियों ने हिमांशु जोशी के साहित्य पर शोध कर डाक्ट्रेट की उपाधि प्राप्त की है। कई विश्वविद्यालयों में उनकी रचनाएँ पाठ्यक्रम में भी पढाई जाती हैं। राजीव जोशी ने कुमाऊँ विश्वविद्यालय नैनीताल से वर्ष 2010 में प्रो.देवसिंह पोखरिया के निर्देशन में हिमांशु जोशी के व्यक्तित्व और कृतित्व पर वृहद शोध किया। उनका शोध 'हिमांशु जोशी:रूप एक रंग अनेक' नाम से आधारशिला प्रकाशन से ग्रन्थाकार रूप में प्रकाशित भी हो चुका है।
लुई द ब्रॉई
लुई द ब्रॉय (, जन्म: १५ अगस्त १८९२, देहांत: १९ मार्च १९८७) एक फ़्रांसिसी भौतिकी वैज्ञानिक और नोबेल पुरस्कार विजेता थे। उन्होंने १९२४ में सारे पदार्थों के तरंग-कण द्विरूप होने का दावा किया था और उसके लिए गणित विकसित किया था। यह भविष्यवाणी आगे चलकर प्रयोगों में सिद्ध हो गयी। वह कलिंग पुरस्कार के प्रथम प्राप्तकर्ता थे।
परिचय
लूई विक्टर द ब्रॉग्ली का जन्म फ्रांस के दिएप नगर में हुआ था। इन्होंने १९०१ ईo में पैरिस विश्वविद्यालय से इतिहास के स्नातक तथा १९१३ ईo में विज्ञान के स्नातक की उपाधि प्राप्त की।
प्रोटिओसोमस
प्रोटिओसोमस सभी यूकेरियोट्स और आर्चिया और कुछ बैक्टीरिया में प्रोटीन कॉम्प्लेक्स हैं। यूकेरियोट्स में, प्रोटिओसोमस न्यूक्लियस और साइटोप्लाज्म में स्थित हैं। [१] प्रोटिओसोम का मुख्य कार्य प्रोटीलाइज़िस द्वारा अनावश्यक या क्षतिग्रस्त प्रोटीन को अवक्रमित करना है,  जो पेप्टाइड बांड टूटने वाली एक रासायनिक प्रतिक्रिया है। ऐसी प्रतिक्रियाओं में मदद करने वाले एंजाइमों को प्रोटीज़ कहा जाता है। प्रोटिओसोमस एक प्रमुख तंत्र का हिस्सा हैं जिसके द्वारा कोशिकाओं को विशेष प्रोटीनों की एकाग्रता को विनियमित करने और मिसफॉल्टेड प्रोटीन को अवक्रमित करता है। अवक्रमिता की प्रक्रिया में लगभग सात से आठ अमीनो एसिड की पेप्टाइड्स पैदा होती है, जो बाद में कम अमीनो एसिड अनुक्रमों में अवक्रमित किया जा सकता है और नए प्रोटीन को संश्लेषण में इस्तेमाल किया जा सकता है। [२] युबिक्यूटिन नामक एक छोटी प्रोटीन, प्रोटीन को गिरावट के लिए टैग करता है। टैगिंग प्रतिक्रिया युबिक्यूटिन लाईगेसिस नामक एंजाइमों द्वारा उत्प्रेरित होती है। एक बार प्रोटीन को एक युबिक्यूटिन अणु के साथ टैग किया जाना, अतिरिक्त युबिक्यूटिन अणुओं को संलग्न करने के लिए अन्य लाईगेसिस के लिए एक संकेत है। नतीजा एक पॉलीब्यूविटीन श्रृंखला है जो प्रोटीसॉम द्वारा बाध्य है, जो टैग प्रोटीन को अवक्रमित करने मैं सक्ष्म है। [२]
तमाबील, सिल्हट
तमाबील (  তামা  भारत के मेघालय राज्य एवं  बांग्लादेश के बीच सीमा पर सिलहट में एक पहाड़ी क्षेत्र है जो जाफलोंग से लगभग 5 किमी दूर स्थित है।
यह सिलहट - शिलांग मार्ग पर बांग्लादेश में सिलहट शहर से लगभग 55 किमी पर स्थित है। यह बांग्लादेश लास्ट हाउस के लिए जाना जाता है, जो बांग्लादेश-भारत सीमा और संयुक्त हिल रिजॉर्ट पर स्थित है।
मेन गार्ड
मेन गार्ड (Main Guard}) ब्रिटिश प्रवासी क्षेत्र जिब्राल्टर में स्थित एक ऐतिहासिक 18वी सदी की चौकी है। जबकि इसके निर्माण की सही तारीख अज्ञात है, यह जॉन मैकिन्टौश स्क्वायर में सबसे पुरानी इमारत है। फ्रेंच कलाकार आनरी रनेओ जबकि मेन गार्ड में एक आगंतुक के रूप में रहते हुए तीन चित्रों का निर्माण किया था। कई वर्षों तक चौकी पर प्रदर्शित होने के पश्चात वे अब जिब्राल्टर संग्रहालय में रखी जाती हैं। इमारत का उपयोग सदियों के साथ बदला है। मेन गार्ड का सबसे पहले एक चौकी के रूप में इस्तेमाल किया जाता था। बीसवी सदी में यह एक अग्नि शमन केंद्र, स्नान घर और सरकारी कार्यालय के रूप में प्रयोग में लाया गया। वर्ष 2001 के बाद से इसमें जिब्राल्टर हेरिटेज ट्रस्ट का कार्यालय स्थित है और 2011 में इसे पुनर्स्थापित किया गया था।
इतिहास
मेन गार्ड औबेरियन प्रायद्वीप के दक्षिणी हिस्से में स्थित ब्रिटिश प्रवासी शासित प्रदेश जिब्राल्टर में एक ऐतिहासिक इमारत है। यह उस स्थान के जिसे अब जॉन मैकिन्टौश स्क्वायर के नाम से जाना जाता है, के दक्षिणी सिरे पर स्थित है। यह जिब्राल्टर सिटी हॉल के नजदीक है जिसे पहले कनॉट हाउस के नाम से जाना जाता था।   जबकि इसके निर्माण की सटीक तारीख अज्ञात है परन्तु यह जॉन मैकिन्टौश चौराहे पर मौजूद सबसे पुरानी इमारत है। इमारत से सम्बन्धित सबसे पहला कोई संदर्भ अठारवी सदी के मध्य के समय के दस्तावेजों में मिलता है। 1748 में जिब्राल्टर में आए एक आगंतुक जो परेड (जॉन मैकिन्टौश स्कावयर का पुराना नाम) में स्थित एक सराय में रुका हुआ था ने लिखा था कि एक विशाल चौकी उसके होटल के समीप मौजूद है और क्षेत्र में यह सबसे साफसुथरी इमारतों में से एक है। वह फ़िर वर्णन करता है कि "परन्तु इमारत एक मंजिला है" जो उसके अवलोकन के अनुसार जिब्राल्टर की सभी इमारतों की समान्य ऊचाई थी।
अठारवी सदी के मध्य में जॉन मैकिन्टौश स्कावयर का इस्तेमाल परेड के मैदान के तौर पर किया जाता था, इसलिए इसका पहले नाम परेड ही था। मेन गार्ड की इमारत को 1750 में बने और 1770 में प्रकाशित हुए एक नक़्शे में दर्शाया गया है तथा मेन गार्ड रूम के शीर्षक के साथ संदर्भित किया गया है। परेड के 1753 में बने एक नक़्शे में इसे मेन गार्ड के शीर्षक से अंकितक किया गया है। किंग्स बैस्टियन के समीप स्थित होने से यह मतलब निलता है कि यह जिब्राल्टर की महान घेराबंदी (1779–1783) के दौरान व्यापक रूप से क्षतिग्रस्त हुआ था। निवर्तमान समय में मौजूद इसकी दूसरी मंजिल संभवतः जब जोड़ी गई थी जब इसका पुनर्निर्माण हुआ था। 1830 के दशक के समय के कमर्सियल स्क्वायर (जॉन मैकिन्टौश स्क्वायर का एक अन्य पुराना नाम) के एक चित्र में इसे दो मंजिला दर्शाया गया है। ब्रिटिश कलाकार थॉमस कोलमैन डिबडिन (1810–1893) की 1830 के दशक की एक चित्रकला में मेन गार्ड को बहार तैनात अधिकारियों के साथ दर्शाया है। इसमें उन्होंने चौराहे के पूर्वी सिरे पर स्तित एक्सचेंज एण्ड कमर्सियल लाइब्रेरी को भी दर्शाया है। हर शाम को जिब्राल्टर में संतरियों को मेन गार्ड पर नियुक्त किया जाता था तथा उन्हें उनका सम्बन्धित कार्य सौंपा जाता था।
सओरहा गाँव, फूलपुर (इलाहाबाद)
सओरहा फूलपुर, इलाहाबाद, उत्तर प्रदेश स्थित एक गाँव है।
कोप्पल जिला
कोप्पल ज़िला भारत के कर्नाटक राज्य का एक ज़िला है। ज़िले का मुख्यालय कोप्पल है। यह ऐतिहासिक क्षेत्र विभिन्न मंदिरों और किलों के लिए प्रसिद्ध है।
निंग्थौ कौन होगा?
"निंग्थौ कौन होगा?" (मैतै भाषा: ꯅꯤꯡꯊꯧ ꯀꯅꯥꯅ ꯑꯣꯢꯒꯅꯤ?, Ningthou Kanaana Oiganee?) कंग्लैपाक (मणिपुर) की एक राजा (मैतै भाषा: निंग्थौ), एक रानी (मैतै भाषा: लैम), तीन राजकुमारों और एक राजकुमारी की कहानी है। यह अपने चार बच्चों के बीच राज्य के सिंहासन के उत्तराधिकार के संबंध में निंग्थौ और लैम के निर्णय की कहानी है। कहानी इंदिरा मुखर्जी ने लिखी है।
सारांश
कंग्लैपाक के निंग्थौ और लैम अच्छे शासक थे। उन्होंने केवल अपने राज्य की समृद्धि और सुख की कामना की। इसी तरह, राज्य के लोग भी अपनी शाही परिवार से बहुत प्यार करते थे। यहां तक ​​कि पक्षी, जानवर और सभी जीवित प्राणी भी उनसे बहुत प्यार करते थे। निंग्थौ और लैम के चार बच्चे थे। शाही बच्चों में तीन राजकुमार थे और एक राजकुमारी थी। राजकुमारी शुद्ध हृदय की दयालु थी। उसका नाम सनातोम्बी था। वह सभी को प्रिय थी। निंग्थौ राज्य के लिए एक उत्तराधिकारी चुनना चाहता था। सभी ने सोचा कि उत्तराधिकारी राजकुमारों में से एक होगा। हालाँकि, निंग्थौ ने अपनी बेटी को उत्तराधिकारी के रूप में चुना क्योंकि वह हमेशा इतनी दयालु थी। निंग्थौ ने सही उत्तराधिकारी चुनने के लिए अपने तीनों बेटों की परीक्षा लेने का फैसला किया था। उन्होंने परीक्षण किया कि क्या उनमें एक अच्छे शासक के गुण हैं। हालाँकि, वह निराश था। ऐसा इसलिए था क्योंकि उसके सभी पुत्र शासक बनने के योग्य नहीं थे। निंग्थौ ने अपनी बेटी, राजकुमारी सनातोम्बी को राज्य के भावी उत्तराधिकारी के रूप में ताज पहनाया। अपनी ताजपोशी के दौरान सनातोम्बी केवल बारह वर्ष की थी। उसे उसके पिता ने चुना था क्योंकि वह एक सच्चे नेता के सभी गुणों के साथ एक बहुत ही दयालु व्यक्ति थी। वह दयालु थी और अपने राज्य के लोगों की स्थितियों को समझ सकती थी। वह जानवरों, पक्षियों और यहां तक ​​कि पेड़ों की भी समान रूप से परवाह करती थी। तो, हर कोई अपनी भावी रानी से काफी खुश था।
नैतिक अनुप्रयोग
कहानी इस बारे में संदेश देती है कि कौन से गुण एक अच्छे शासक को बनाते हैं और दुनिया को एक साथ रहने के लिए एक अच्छी जगह बनाने के लिए हर किसी को सभी के प्रति दयावान होना चाहिए।
परसा गाँव, फतुहा (पटना)
परसा फतुहा, पटना, बिहार स्थित एक गाँव है।
सत्नापल्लि, खानापूर मण्डल
सत्नापल्लि, खानापूर मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
राजस्व प्राप्ति
सरकार द्वारा वसूले गए सभी प्रकार के कर और शुल्क, निवेशों पर प्राप्त ब्याज और लाभांश तथा विभिन्न सेवाओं के बदले प्राप्त रकम को राजस्व प्राप्ति या राजस्व (अंग्रेजी में: Revenue) कहा जाता है। हिन्दी में [संप्राप्ति]] और राजस्व दो अलग- अलग अर्थ वाले शब्द हैं, परन्तु इन दोनो शब्दों के लिये अंग्रेजी में एक ही शब्द Revenue का उपयोग किया जाता है जो थोड़ा भ्रामक है।
अपशिष्ट
अपशिष्ट (waste) का शाब्दिक अर्थ 'आवंछित', 'अनुपयोगी', 'वर्ज्य', या 'कचरा' है। किसी भी पदार्थ का प्राथमिक उपयोग करने या होने के बाद जो शेष बचता है, उसे अपशिष्ट या अवांछित पदार्थ कहा जाता है। उदाहरण के लिए नगरपालिका (घरेलु कचरा ), जल अपशिष्ट (सिवेज- शारीरिक मल-मूत्र ), रेडियोधर्मी अपशिष्ट इत्यादि । वैसे तो कोई भी वस्तु 'बेकार' नहीं होती, उसे सही जगह पर उपयोग करने या सही प्रक्रिया से गुजारने पर वह भी किसी उपयोग में आ जाती है। अर्थात् जो चीज एक जगह 'कचरा' या 'वर्ज्य' है, किन्तु दूसरी जगह उपयोगी हो सकती है।
चांगथंग
चांगथंग (तिब्बती: 	བྱང་ཐང་།, चीनी: 羌塘, अंग्रेज़ी: Changtang या Changthang ) पश्चिमी और उत्तरी तिब्बत में स्थित एक ऊँचा पठार है जो कुछ हद तक भारत के लद्दाख़ क्षेत्र के दक्षिणपूर्वी हिस्से में भी विस्तृत है। लद्दाख़ से शुरु होकर यह पूर्व में १,६०० कि॰मी॰ दूर चिंगहई प्रान्त तक फैला हुआ है। यह इलाक़ा तिब्बती मूल के चांगपा कहलाने वाले ख़ानाबदोशों की मातृभूमि है और भौगोलिक नज़रिए से तिब्बत के पठार का भाग है। चांगथंग क्षेत्र में दूर-दूर तक खुले, शुष्क और ऊँचा मैदानी पठार और विशाल झीलें फैली हुई हैं। इसकी औसत ऊँचाई ४,५०० मीटर और ४,९०० मीटर के बीच है।
पश्मीना बकरी अल्ट्रा फाइन कश्मीरी ऊन के लिए प्रसिद्ध है। [९] फारसी में पश्मीना का अर्थ 'ऊन से बना' होता है और कश्मीरी में इसका अनुवाद 'नरम सोने' में होता है। बकरी की यह नस्ल चांगथांग पठार में रहती है और वहां से इसका नाम मिलता है। पश्मीना शॉल कश्मीर और नेपाल में हाथ से बने होते हैं।
नामोत्पत्ति
तिब्बती भाषा में 'चांग' (བྱང་) का अर्थ 'उत्तरी' और 'थंग' (ཐང་) का अर्थ 'पठार' होता है, यानि इस क्षेत्र के नाम का मतलब 'उत्तरी पठार' है।
मौसम
अपनी अत्याधिक ऊँचाई के कारण चांगथंग पठार पर बहुत सर्दी रहती है। बहुत ही कम दिन होते हैं जब तापमान १०° सेंटीग्रेड से ज़्यादा होता है और -२५° सेंटीग्रेड के तापमान यहाँ अक्सर देखे जाते हैं।
आरक्षित क्षेत्र
अपनी विचित्र भूमि और वातावरण के कारण भारत सरकार और तिब्बत पर नियंत्रण रखने वाली चीनी सरकार दोनों ने अपने क्षेत्रों में चांगथंग पठार के बड़े भागों को आरक्षित घोषित किया है।
लद्दाख़ में चांगथंग शीत मरुभूमि आरक्षित क्षेत्र
भारत सरकार ने लद्दाख़ में चांगथंग शीत मरुभूमि वन्यजीव आरक्षित क्षेत्र ( Changtang Cold Desert Wildlife Sanctuary ) स्थापित किया है। इससे यहाँ 'किआंग' नामक मिलने वाले जंगली तिब्बती गधे को सुरक्षा दी जा रही है।
तिब्बत में चांगथंग प्राकृतिक आरक्षित क्षेत्र
तिब्बत में चांगथंग का अधिकतर भाग ४,९६,००० वर्ग कि॰मी॰ बड़े 'चांगथंग प्राकृतिक आरक्षित क्षेत्र' के अन्तर्गत आरक्षित है। तुलना के लिये इस प्राकृतिक उद्यान का क्षेत्रफल भारत के उत्तर प्रदेश, उत्तराखंड, बिहार और झारखंड राज्यों को मिलाकर बनने वाले भूक्षेत्र से भी बड़ा है।
दूनी, चम्पावत तहसील
दूनी, चम्पावत तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
लाठिकटा
लाठिकटा (Lathikata) भारत के ओड़िशा राज्य के सुन्दरगढ़ ज़िले में स्थित एक नगर है।
आवागमन
राष्ट्रीय राजमार्ग 143 यहाँ से गुज़रता है और इसे कई स्थानों से सड़क द्वारा जोड़ता है।
हावेरी जिला
हावेरी ज़िला भारत के कर्नाटक राज्य का एक ज़िला है। ज़िले का मुख्यालय हावेरी है।
फौजी (1995 फ़िल्म)
फौजी एक 1995 की बॉलीवुड फिल्म है, जो लॉरेंस डिसूजा द्वारा निर्देशित है, और धर्मेंद्र, राज बब्बर और किरन कुमार अभिनीत हैं।
श्रीलंकाई हाथी
श्रीलंकाई हाथी एशियाई हाथी की तीन मान्यता प्राप्त उप-प्रजातियों में से एक है, और श्रीलंका के मूल निवासी हैं। 1986 से, आईयूसीएन द्वारा लुप्तप्राय के रूप में एलिफ को सूचीबद्ध किया गया है.
हाथी की सबसे अच्छी तरह एशियाई उप-प्रजातियां हैं, जिन्हें पहली बार 1758 में मैक्सिमस में बिनोमिनल एलिफ के तहत कार्ल लिनिअस द्वारा वर्णित किया गया था। श्रीलंकाई हाथी आबादी अब श्रीलंका के उत्तर, पूर्व और दक्षिण पूर्व में शुष्क क्षेत्र तक सीमित है। हाथीवाला राष्ट्रीय उद्यान, याला राष्ट्रीय उद्यान, लुनुगामवेरा राष्ट्रीय उद्यान, विल्पट्टू नेशनल पार्क और मिननेरिया नेशनल पार्क में हाथी मौजूद हैं, लेकिन संरक्षित क्षेत्रों के बाहर भी रहते हैं। यह अनुमान लगाया गया है कि श्रीलंका में एशिया में हाथियों की उच्चतम सांद्रता है।
लक्षण
आम तौर पर, एशियाई हाथी अफ्रीकी हाथियों से छोटे होते हैं और सिर पर उच्चतम शरीर बिंदु होते हैं। उनके ट्रंक की नोक में एक उंगली जैसी प्रक्रिया है। उनकी पीठ उत्तल या स्तर है। महिलाओं आमतौर पर पुरुषों की तुलना में छोटी होती हैं। श्रीलंकाई हाथी 2 और 3.5 मीटर (6.6 और 11.5 फीट) के बीच कंधे की ऊंचाई तक पहुंचने वाली सबसे बड़ी उप-प्रजातियां हैं, वजन 2,000 से 5,500 किलो (4,400 और 12,100 पाउंड) के बीच है, और इसमें 1 9 जोड़े पसलियों हैं। कान, चेहरे, ट्रंक और पेट पर बड़े और अधिक विशिष्ट पैच के साथ उनकी त्वचा का रंग संकेत और सुमाट्रानस की तुलना में गहरा है।
बंटवारा और आदत
श्रीलंकाई हाथी ज्यादातर शुष्क क्षेत्र में निचले इलाकों तक सीमित हैं जहां वे अभी भी उत्तर, दक्षिण, पूर्व, उत्तर-पश्चिमी, उत्तर-मध्य और दक्षिण-पूर्वी श्रीलंका में काफी व्यापक हैं। कई क्षेत्र 50 किमी से कम हैं, और इसलिए उन हाथियों की पूरी घरेलू श्रृंखला को शामिल करने के लिए पर्याप्त नहीं है जो उनका उपयोग करते हैं।
पूर्व सीमा
ऐतिहासिक अतीत में, हाथियों को समुद्र तल से उच्चतम पर्वत श्रृंखला तक व्यापक रूप से वितरित किया गया था। वे सूखे क्षेत्र में, निचले भूरे रंग के ज़ोन के साथ-साथ ठंडे नमी मोंटेन जंगलों में भी हुए थे। औपनिवेशिक काल के दौरान 1505 से 1948 तक, गीले क्षेत्र को व्यावसायिक रूप से उपयोग किए जाने वाले क्षेत्रों में परिवर्तित कर दिया गया और भारी निपटान हो गया। 1830 तक, हाथी इतने भरपूर थे कि उनके विनाश को सरकार ने प्रोत्साहित किया था।
पारिस्थितिकी और व्यवहार
हाथियों को मेगार्बिवायर के रूप में वर्गीकृत किया जाता है आम तौर पर वे विभिन्न प्रकार के खाद्य संयंत्रों पर भोजन करते हैं। श्रीलंका के उत्तर-पश्चिमी क्षेत्र में, हाथियों के भोजन का व्यवहार जनवरी 1998 से दिसंबर 1999 की अवधि के दौरान मनाया गया था। हाथियों ने खेती की पौधों की 27 प्रजातियों सहित 35 परिवारों की कुल 116 पौधों की प्रजातियों पर खिलाया था। पौधों के आधे से अधिक न पेड़ प्रजातियां थीं, यानी झाड़ी, जड़ी बूटी, घास या पर्वतारोही थे। 25% से अधिक पौधों की प्रजातियां परिवार से संबंधित थीं, और पौधों की 19% प्रजातियां वास्तविक घास के परिवार से संबंधित थीं। गोबर में खेती वाले पौधों की उपस्थिति न केवल फसलों पर हमला करने के परिणामस्वरूप होती है।
धमकी
श्रीलंका में सशस्त्र संघर्ष के दौरान, भूमि खानों द्वारा हाथियों को मार डाला या मारा गया था। 1990 से 1994 के बीच, बंदूक की चोटों के परिणामस्वरूप कुल 261 जंगली हाथियों की मृत्यु हो गई, या शिकारियों और भूमि खानों द्वारा मारे गए थे।
सुराग, गरुङ तहसील
सुराग, गरुङ तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
सकरा गाँव, फूलपुर (इलाहाबाद)
सकरा फूलपुर, इलाहाबाद, उत्तर प्रदेश स्थित एक गाँव है।
ग्रेटर मैनचेस्टर
ग्रेटर मैनचेस्टर (अंग्रेज़ी: Greater Manchester) एक इंग्लैंड का काउंटी है।
शैकलटन हिमचट्टान
शैकलटन हिमचट्टान (Shackleton Ice Shelf) [पूर्व अंटार्कटिका]] के ३८४ किमी तट पर (रेखांश ९५° पूर्व से लेकर १०५° पूर्व) पर विस्तृत एक हिमचट्टान है। अपने पश्चिमी भाग में यह १४५ किमी तक सागर में फैली हुई है और पूर्व में सागर के ऊपर यह ६४ किमी की दूरी तक पहुँचती है। कुल मिलाकर यह ३३,८२० वर्ग किमी का क्षेत्रफल रखती है। यह मौसन सागर का भाग है और पश्चिम में रानी मेरी धरती के तट को पूर्व में विल्क्स धरती के नोक्स तट से अलग करती है।
नेपल्स की खाड़ी
नेपल्स की खाड़ी, इटली के दक्षिण पश्चिमी तट पर नेपल्स प्रांत के कम्पानिया क्षेत्र में स्थित एक 10 मील चौड़ी खाड़ी है। यह पश्चिम में भूमध्य सागर से मिलती है। इसके उत्तर में नेपल्स और पोज़्ज़ुओली शहर, पूर्व में वेसुवियस पर्वत और दक्षिण में सॉरेंटाइन प्रायद्वीप स्थित है। इस प्रायद्वीप का सबसे प्रमुख शहर सोरेंतो है। यह प्रायद्वीप नेपल्स की खाड़ी को सलेर्नो की खाड़ी से अलग करता है।
इस खाड़ी में काप्री, इस्किया और प्रोचिदा द्वीप स्थित हैं। यह इटली का एक प्रमुख पर्यटक स्थल है क्योंकि इसके निकट पॉम्पेइ और हर्कुलेनियम के रोमन भग्नावशेष स्थित है, यह नगर सन 79 ई. वेसुवियस ज्वालामुखी के उद्गार के परिणामस्वरूप नष्ट हो गये थे। इस खाड़ी में 1960 में रोम में हुए ग्रीष्मकालीन ओलंपिक के दौरान नौकायन प्रतियोगितायें आयोजित की गयी थीं।
हांड़ी
हांडी भारतीय खाना बनाने का बर्तन होता है। यह धातु, मिट्टी, चीनी मिट्टी की भी हो सकती है। यह बर्तन घड़े के आकार का संकरे मुंह का होता है।
नगला जगन्नाथ
नगला जगन्नाथ भारतीय राज्य उत्तर प्रदेश के फिरोजाबाद जनपद के जसराना तहसिल का एक गाँव हैं।
विष का इतिहास
इतिहास
विष का आविषकार प्राचीन काल में ही हो गया था। प्राचीन जनजातियाँ एवं प्राचीन सभ्यताएँ विष का प्रयोग अपने शिकार या शत्रु के शीघ्र मृत्यु को सुनिश्चित करने के लिए करतीं थीं। रोमन साम्राज्य के इतिहास में तो विष का प्रमुख उपयोग शत्रु की हत्या करना बन गया था।
मध्यकालीन यूरोप में हत्या करने के लिए विष का और अधिक उपयोग हुआ। प्रमुख विषों के उपचार की विधियां भी खोजी गईं। लगभग उसी काल में मध्य-पूर्व में अरब लोगों ने आर्सैनिक का एक विशेष रूप विकसित करने में सफलता पायी जो गन्धहीन एवं पारदर्शी था। इससे विष का पता लगाना कठिन हो गया।
बाद के काल में भी विष के हानिकारक प्रभावों की सूचबढ़ती गई। साथ-साथ इन विषों के उपचार के तरीके भी विकसित होते रहे।
आधुनिक युग में विषों के सदुपयोगों की वृद्धि हुई है। वर्तमान समय में विष कीटनाशक, प्रतिसंक्रामक, साफ करने वाले पदार्थ एवं संरक्षक (preservatives) आदि के रूप में प्रयुक्त होते हैं।
हिमानीगत झील
हिमानीगत झील (subglacial lake) ऐसी झील होती है जो किसी हिमानी (ग्लेशियर), हिमचादर या बर्फ़ की टोपी के नीचे स्थित हो। इसके ऊपर बर्फ़ की एक मोटी तह होती है जिसके भीतर बंद एक अंदरूनी भाग द्रव पानी से भरा होता है। पृथ्वी पर ऐसी कई झीलें हैं और अंटार्कटिका की वोस्तोक झील सबसे बड़ी ज्ञात हिमानीगत झील है।
केतली
केतली (kettle), चाय आदि पेय परोसने के काम आती है। ये धातु, चीनी मिट्टी, काँच इत्यादि की होती है।
विद्युत केतली
विद्युत केतली एक विद्युत उपकरण है, जिसमें पानी को गर्म करने के लिए एक स्व-निहित हीटिंग इकाई होती है और जब पानी क्वथनांक पर या 100 डिग्री सेल्सियस से नीचे सुनिश्चित किये गए प्रीसेट तापमान पर पहुंच जाता है, तो स्वचालित रूप से बंद हो जाती है। यह विद्युत केतली इस प्रकार स्टोव टॉप केतली से अलग है, जो कम ऊर्जा कुशल है और पानी को उबालने में अधिक समय लेती है। आप दूध या पानी उबालने, चाय, कॉफी, इत्यादि के लिए एक विद्युत केतली का उपयोग कर सकते हैं। विद्युत केतली चाय या कॉफी बनाने से लेकर नूडल्स बनाने तक कई उद्देश्यों की पूर्ति कर सकती है।
विद्युत केतली घरेलू उपकरणों में सबसे सरल हैं। इसके अंदर पानी के कंटेनर के सबसे नीचे, मोटी धातु का एक कॉइल है जिसे हीटिंग एलिमेंट कहा जाता है। जब आप विद्युत केतली को एक विद्युत आउटलेट में प्लग करते हैं, तो विद्युत प्रवाह हीटिंग एलिमेंट में प्रवाहित होता है। एलिमेंट का प्रतिरोध (किसी भी सामग्री को इसके माध्यम से बहने वाली बिजली को रोकना की प्रवृत्ति है) विद्युत ऊर्जा को गर्मी में बदल देता है। दूसरे शब्दों में, एलिमेंट गर्म हो जाता है। चूंकि एलिमेंट ठंडे पानी के सीधे संपर्क में होता है, संचालन की प्रक्रिया द्वारा यह पानी को तेजी से गर्म करता है।
रक्त वाहिका
रक्त वाहिकाएं शरीर में रक्त के परिसंचरण तंत्र का प्रमुख भाग होती हैं। इनके द्वारा शरीर में रक्त का परिवहन होता है। तीन मुख्य प्रका की रक्त वाहिकाएं होती हैं: धमनियां, जो हृदय से रक्त को शरीर में ले जाती हैं; वे रक्त वाःइकाएं, जिनके द्वारा कोशिकाओं एवं रक्त के बीच, जल एवं रसायनों का आदान-प्रदान होता है; व शिराएं, जो रक्त को वापस एकत्रित कर हृदय तक ले आती हैं।
लापसी
विधि
सामग्री -सामग्री: घी- 2 बड़े चम्मच, अलिया- 1/2 कप, गुड़-1 कप, पानी- 1/2 कप, ड्राई फ्रूट्स गार्निश करने के लिए। यूं बनाएं -यूं बनाएं: एक पैन में घी गर्म करें और इसमें दलिया फ्राई करें। जब यह अच्छी तरह से भून जाए तो इसमें पानी डालें और पूरी तरह से पका लें। एक अन्य पैन् में गुड़ औश्र पानी को मध्यम आंच में गर्म करें अब इस सिरप को दलिया पर डज्ञलें औश्र घी उपर आने तक पकाएं। उपर से ड्राई फूट्स बुरक दें।
हैम्पशायर
हैम्पशायर (अंग्रेज़ी: Hampshire) एक इंग्लैंड का काउंटी है।
शिमोगा जिला
शिमोगा ज़िला या शिवमोग्गा ज़िला भारत के कर्नाटक राज्य का एक ज़िला है। ज़िले का मुख्यालय शिमोगा है।
परसुरामपुर गाँव, फतुहा (पटना)
परसुरामपुर फतुहा, पटना, बिहार स्थित एक गाँव है।
धबडि, बजार्हथ्नूर मण्डल
धबडि, बजार्हथ्नूर मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
नाई
नापित (तद्भव: नाई) वह व्यक्ति होता है जिसका व्यवसाय मुख्य रूप से पुरुषों के केश या श्मश्रु कर्तन, तैयारी, स्टाइल और मुण्डन करना है। ऐतिहासिक रूप से नापित की दुकान भी सामाजिक सम्पर्क और सार्वजनिक प्रवचन के स्थान थे। वे खुली वाद-विवाद के स्थान थे, जनता की चिन्ताओं को व्यक्त करते थे, और समकालीन मुद्दों के बारे में चर्चा में नागरिकों को शामिल करते थे।
मांडियाकुदार
मांडियाकुदार (Mandiakudar) भारत के ओड़िशा राज्य के सुन्दरगढ़ ज़िले में स्थित एक गाँव है। यह शंख नदी के किनारे बसा हुआ है।
शिक्षा
यहाँ पुरुषोत्तम कॉलेज ऑफ इंजिनियेरिंग स्थित है।
आवागमन
यह कांसबाहाल से लगभग एक किमी दूर है, और राज्य राजमार्ग 10 से अन्य स्थानों से जुड़ा है।
केंद्रीय तिब्बती प्रशासन
केन्द्रीय तिब्बती प्रशासन, भारत स्थित एक संगठन है। जिसका घोषित लक्ष्य तिब्बती शरणार्थियों का पुनर्वास कराना तथा तिब्बत में स्वतन्त्रता एवं सुख की स्थापना करना है। इसे निर्वासित तिब्बती सरकार भी कहते हैं।
परिचय कार्ड
परिचय कार्ड (विज़िटिंग कार्ड) या परिचय पत्रक (औपचारिक), जिसे मुलाकाती कार्ड या व्यवसाय कार्ड भी कहते हैं, सामाजिक उद्देश्यों के लिए उपयोग किया जाने वाला एक छोटा कार्ड है। 18 वीं शताब्दी से पहले, सामाजिक मुलाकात करने वाले आगंतुक उन दोस्तों के घर पर हस्तलिखित चिट छोड़ते थे जो घर पर नहीं मिलते थे। 1760 के दशक तक, फ्रांस और इटली में उच्च वर्ग के लोगों ने इन चिटों के स्थान पर मुद्रित कार्ड छोडना शुरु कर दिया था जिसमें एक तरफ छवियाँ छपी होती थीं जबकि दूसरी ओर का भाग कोरा होता था जिस पर संदेश लिखा जा सकता था। जल्द ही यह कार्ड पूरे यूरोप और संयुक्त राज्य अमेरिका में लोकप्रिय हो गए। जैसे-जैसे मुद्रण प्रौद्योगिकी में सुधार हुआ, विभिन्न रंगों और डिजाइन से छपे कार्ड बहुत लोकप्रिय हो गए। हालांकि, 1800 के दशक के अंत तक, सादे और सरल कार्ड ज्यादा लोकप्रिय हो गए।
विवरण
आमतौर पर एक आधुनिक परिचय कार्ड किसी मोटे कागज पर छपा एक कार्ड है, जिसका उद्देश्य किसी व्यक्ति के कुछ परिचयात्मक पहलुओं को शामिल करना है। यह किसी अन्य व्यक्ति को उनके परिचय और भविष्य में उनसे संपर्क करने का विवरण देता है।
परिचय कार्ड में आमतौर पर निम्नलिखित जानकारी शामिल हो सकती हैं: -
नागरिक ध्वज
पेरू के नागरिक और राज्य ध्वज समान लाल और सफेद बैंड साझा करते हैं, लेकिन राज्य ध्वज (नीचे) को राष्ट्रीय चिह्न के साथ विरूपण किया जाता है।   एक नागरिक ध्वज राष्ट्रीय ध्वज का एक संस्करण है जिसे गैर सरकारी प्रतिष्ठानों या शिल्प पर नागरिकों द्वारा फहराया जाता है। अतीत में नागरिक झंडों का उपयोग उन इमारतों या जहाजों को निरूपित करने के लिए अधिक आम था जिन्हें सेना द्वारा नहीं चलाया जाता था।
कुछ देशों में नागरिक ध्वज राज्य ध्वज के समान है, लेकिन हथियारों के कोट के बिना, जैसे पेरू, सर्बिया, और स्पेन के झंडे के मामले में। दूसरों में, यह युद्ध ध्वज का परिवर्तन है।
स्कैंडिनेविया में राज्य और युद्ध के झंडे नॉर्डिक क्रॉस ध्वज के डबल और ट्रिपल-टेल्ड वेरिएंट हो सकते हैं। कई देशों, विशेष रूप से ब्रिटिश विरासत वाले लोगों के पास अभी भी समुद्र में उपयोग के लिए विशिष्ट नागरिक झंडे (तकनीकी रूप से नागरिक पताके) हैं, जिनमें से कई लाल पताका पर आधारित हैं।
टॉन्ग्स
टॉन्ग्स या चिमटा चीनी व्यंजन और अन्य महाद्वीपीय व्यंजन परोसने के काम आता है। इससे बर्फ़ भी निकाली जाती है।
जजेडी-कोलागाड-२, सतपुली तहसील
जजेडी-कोलागाड-२, सतपुली तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
ताशकन्द
ताशकेंत या ताशकन्द (ताशकंद) ( उज़बेक: Тошкент, रूसी: Ташкент ) उज़बेकिस्तान की राजधानी है। यह ताशकेंत प्रान्त की राजधानी भी है। 2006 की जनगणना के अनुसार इस नगर की जनसंख्या 19,67,879 है।
सेलखोला, गरुङ तहसील
सेलखोला, गरुङ तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
एचएएल एचटीटी-40
डिजाईन और विकास
एचटीटी-40 ऑल-मेटल, टैंडेम सीट एयरक्राफ्ट होगा जिसको 1100 hp टर्बोप्रॉप इंजन से शक्ति मिलेगी।
2012 के मध्य तक इसका भविष्य संदेह में था क्योंकि भारतीय वायुसेना ने एचटीटी 40 की जगह को भरने के लिए पिलाटस पीसी-7 एमके 2 का ऑर्डर दे दिया था। सितम्बर 2012 में वायु सेना ने अनोपचारिक रूप से यह जताया कि उन्होंने एचटीटी-40 को पीसी-7 एमके 2 जो कि दुनिया का एक जाना माना वायुयान है जो दुनिया भर में अपनी सेवा पहले से ही दे रहा है, से दुगनी क़ीमत होने के कारण नकार दिया। एक एमओडी ऑफिसर ने कहा, "रणनीतिक प्रतिरक्षा सामग्री में घरेलू क्षमताओं को बढ़ने के लिए हम अधिक मूल्य चुकाने को तैयार होंगे पर क्या एचएएल इस बात पर कोई तर्क दे सकता है कि बेसिक ट्रेनर रणनीतिक रूप से अहम है[?]" एचएएल ने आईएएफ़ की घोषणा की पुष्टि नहीं की कि वह एचटीटी-40 को नहीं खरीदेगी न ही कंपनी ने यह बताया कि इस वायुयान का विकास जारी रहेगा या नहीं। कंपनी के प्रवक्ता ने कहा," हम अपने सभी एमओडी मामलों/प्रस्तावों को गुप्त रखते हैं... हमारे सारे प्रोजेक्ट के राष्ट्रीय हित को ध्यान में रख के ही होते हैं हालांकि, उनमें से कुछ फलीभूत होने के लिए समय लेते हैं "।
21 जून 2015 को एचएएल ने हनीवैल जेरिट टीपीई332- 12बी को ट्रेनर को शक्ति देने के लिए चुना।
एचएएल ने 2 फरवरी 2016 को पहला प्रोटोटाइप बाहर निकाला।
31 मई 2016 को इसकी प्रथम उड़ान हुई। इसे एचएएल के चीफ टेस्ट पायलट, ग्रुप कैप्टन सुब्रमण्यम (रिटायर्ड) द्वारा उड़ाया गया। उड़ान 30 मिनट में खत्म हो गयी। पायलट ने अनेक चक्कर लगाये और वायुयान की परफॉर्मेन्स संतोषजनक पाई गयी।
इंटरनेट पोर्टल
पोर्टल इंटरनेट और विश्वव्यापी वेब के संदर्भ में जालस्थलों (वेबसाइट्स) के समूह को कहा जाता है। पोर्टल का शाब्दिक अर्थ होता है प्रवेशद्वार। एक पोर्टल वास्तव में स्वयं भी एक जालस्थल होता है, जिससे दूसरे कई अन्य संबंधित जालस्थलों पर पहुंचा जा सकता है। इंटरनेट से जुड़ने पर कई प्रकार के पोर्टल मिलते हैं। ये अंतर्जाल के अथाह सागर में एक लंगर की तरह काम करता है। इन पर विभिन्न स्त्रोतों से जानकारियां जुटाकर व्यवस्थित रूप में उपलब्ध करायी जाती हैं। इसके साथ ही पोर्टल पर कई तरह की सेवाएं भी दी जाती हैं, जैसे कई पोर्टल पर उपयोक्ताओं को सर्च इंजन उपलब्ध कराया जाता है, इसके अलावा, कम्युनिटी चैट फोरम, निजी गृह-पृष्ठ (होम पेज) और ईमेल की सुविधाएं भी दी गई होती हैं। पोर्टल पर समाचार, स्टॉक मूल्य और फिल्म आदि की गपशप भी देख सकते हैं। कुछ सार्वजनिक वेब पोर्टलों के उदाहरण हैं: एओएल, आईगूगल, एमएसएन, याहू आदि।
इतिहास
१९९० के दशक के अंतिम वर्षों में वेब पोर्टल काफी प्रचलित हुए थे। वेब ब्राउज़रों के उद्भाव के उपरांत कई कंपनियों ने एक न एक पोर्टल बनवा लिया या बनवाने में प्रयासरत रहे, जिससे कि अपनी कंपनी को तेजी से फैलते हुए इंटरनेट के संसार में अपनी कंपनी को स्थान दिला पायें। ये वेब पोर्टल विशेष आकर्षण का केन्द्र थे, क्योंकि बहुत से इंटरनेट उपयोक्ताओं के लिये ये वेब ब्राउज़र आरंभ करने का बिन्दु हुआ करते थे। नेटस्केप अमेरीका ऑनलाइन का भाग बन गया, वॉल्ट डिज़्ने ने Go.com लॉन्च किया, तथा एक्साइट और @Home आगे चलकर २००० से कुछ समय पूर्व AT&T का भाग बन गये।
२०००-०१ के बीच इनमें से कई पोर्टल बंद होने के कगार पर भी पहुंच गये, जैसे डिज़्ने ने Go.com को बाजार से वापस ले लिये था, एक्साइट भी दीवालिया हो गया और उसके अवशेष iWon.com को बेच दिये गए। किन्तु इस दौड़ में याहू आदि जैसे अनेक पोर्टल पूरे रूप से सफल रहे और आज भी इंटरनेट के आसमान पर चमक रहे हैं।
प्रकार
कुछ पोर्टल्स रोजगार, शिक्षा और नागरिक सुरक्षा की सूचना भी देते हैं। निगमित पोर्टल्स भी काफी लोकप्रिय हो रहे हैं। किसी निगम के वेब पोर्टल पर उसके कर्मचारियों और उपभोक्ताओं दोनों के लिए स्वयंसेवा से जुड़ी गतिविधियों की जानकारी दी जाती है। इसमें काम करने वाले लोग पोर्टल से अपने लिए आवश्यक सूचनाएं जैसे, वेतन, प्रतिपूरक सुविधाएं, नोटिस और अन्य जानकारी के बारे में जान सकते हैं जबकि उपभोक्ता कंपनी की नई परियोजनाओं. उसके नए कार्य भुगतान का इतिहास आदि के बारे में जान सकते हैं।
विकिपीडिया पर
विकिपीडीया भी अनेक पोर्टल बनाने की सुविधा देता है। यहां भी अनेक भाषाओं में ढेरों विषयों पर अच्छे स्तरीय पोर्टल उपलब्ध हैं। हिन्दी विकिपीडिया में अनेक विषयों पर, भारत और उसके सभी राज्यों, विज्ञाण के अनेक विषयों पर पोर्टल उपलब्ध हैं। यहां पोर्टल को प्रवेशद्वार कहा जाता है।
गोटेगांव विधानसभा निर्वाचन क्षेत्र
गोटेगांव विधानसभा क्षेत्र मध्य भारत में मध्य प्रदेश राज्य के 230 विधानसभा निर्वाचन क्षेत्रों में से एक है। यह मंडला (लोकसभा निर्वाचन क्षेत्र) का एक खंड है।
यह नरसिंहपुर जिले के अन्तर्गत आता है।
ऊर्जा संरक्षण
घर में ऊर्जा संरक्षण के उपाय
काम्पैक्ट फ्लूरेसेन्ट बल्ब (सीएफएल), इनकैन्डसेन्ट बल्ब आमतौर पर इस्तेमाल होने वाले बल्ब की तुलना में 2-3 गुणा कम ऊर्जा का खपत करती है और इसकी प्रकाश गुणवत्ता पर भी कोई प्रभाव नहीं पड़ता है। काम्पैक्ट फ्लूरेसेन्ट बल्ब 95 प्रतिशत कम बिजली की खपत करते हुए साधारण बल्ब से अच्छी रोशनी प्रदान करता है।
सीएफएल कुछ महँगा है परन्तु यह छोटा, सस्ता, अधिक रोशनी देनेवाला और विकसित रंगगुणवत्ता वाला होता है। विशिष्ट रूप से 23 वाट का काम्पैक्ट फ्लूरेसेन्ट बल्ब 90 प्रतिशत कम बिजली की खपत करते हुए साधारण बल्ब की तुलना में अच्छी रोशनी प्रदान करता है।
अपने घरों में फ्लूरेसेन्ट बल्ब का उपयोग प्रतिदिन चार घंटे से अधिक करें। प्रतिदिन चार घंटे से अधिक जलने वाले दो 75 वाट के बल्बों की जगह 15 वाट के ऊर्जा बचत लैंप को जलायें। इस तरह आप प्रतिदिन लगभग 18 किलोवाट बिजली बचा सकते हैं।
खाना बनाना
पुनः चक्रित कागज
कागज बनाते समय पुनः चक्रित कागज कम प्राकृतिक संसाधन और कम विषाक्त रसायन का उपयोग करता है। यह बताया गया है कि 100 प्रतिशत अवशेष कागज से एक टन कागज का निर्माण किया जा सकता है। यह लगभग 15 वृक्षों को बचाता है। लगभग 2500 किलोवाट ऊर्जा की बचत करता है। लगभग 20 हजार लीटर पानी बचाता है। लगभग 25 किलो ग्राम वायु प्रदूषण को कम करता हैI
शकरपारे
शकरपारे एक प्रकार का मीठा पकवान है जो मैदा और चीनी से बनाया जाता है।
विनिवेश
विनिवेश (Disinvestment) से आशय किसी देश की सरकार, किसी उद्योग, या किसी कम्पनी का योजनाबद्ध रूप से आर्थिक बहिष्कार करने से है ताकि उसे अपनी नीतियों को बदलने के लिए विवश किया जा सके। किसी सरकार में विनिवेश करने का उद्देश्य उस सरकार को बदलकर नयी सरकार लाना भी हो सकता है। विनिवेश (डिस-इन्वेस्टमेन्ट) शब्द का उपयोग सबसे पहले १९८० के दशक में संयुक्त राज्य अमेरिका में किया गया था और उसका उद्देश्य दक्षिण अफ्रीका की उस समय की सरकार पर उसे अपनी रंगभेद की नीति को त्यागने के लिए दबाव बनाना था। 'विनिवेश' शब्द इसी प्रकार ईरान, सूडान, उत्तरी आयरलैण्ड, म्यांमार और इजराइल के बहिष्कार के लिए भी प्रयुक्त हुआ है।
भारत में, केन्द्र सरकार द्वारा सार्वजनिक उपक्रमों में सरकारी हिस्सेदारी बेचने की प्रक्रिया को भी विनिवेश कहा जाता है।
सन्दर्भ
सरकार की संपत्ति को किसी अन्य व्यक्ति या कंपनी को बेचना
फीरनी
फीरनी एक प्रकार का पकवान है जो चावल के रवे, दूध और चीनी से बनाया जाता है।
ताहिरपुर उपज़िला
ताहिरपुर उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह सिलेट विभाग के  सुनामगंज ज़िले का एक उपजिला है, जिसमें, ज़िला सदर समेत, कुल 11 उपज़िले हैं, और मुख्यालय  सुनामगंज सदर उपजिला है। यह बांग्लादेश की राजधानी ढाका से उत्तर-पूर्व की दिशा में अवस्थित है। यह मुख्यतः एक ग्रामीण क्षेत्र है, और अधिकांश आबादी ग्राम्य इलाकों में रहती है।
जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। सिलेट विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।
अवस्थिती
ताहिरपुर उपजिला बांग्लादेश के पूर्वी सीमान्त में स्थित, सिलेट विभाग के  सुनामगंज जिले  में स्थित है।
बाहरी कड़ियाँ
श्रेणी:सिलेट विभाग के उपजिले
मेंदरी घूमर
मेंदरी घूमर  भारत के छत्तीसगढ़ प्रदेश में स्थित एक जलप्रपात है। इस जल प्रपात की ऊँचाई 100 फुट है।
सुन्नद कुमार बरनवाल
सुन्नद कुमार बरनवाल भारत के फिल्म व सिरीयल निर्माता है।
प्रारंभिक जीवन
सुन्नद कुमार बरनवाल जी ने फिल्म व सिरीयल निर्माता कि पदवी 'मिली' सिरीयल से प्राप्त कि। बरनवाल जी कि 'घर की लक्ष्मी बेंटियां' व 'चज्जे चज्जे का प्यार' बहुत प्रसिध्द हुई।
द्वितीय मोदी मंत्रिमंडल
भारत गणराज्य का 22 वाँ मंत्रालय या दूसरा मोदी मंत्रालय, नरेंद्र मोदी की अध्यक्षता वाली मंत्रिपरिषद है जिसका गठन 2019 के आम चुनाव के बाद हुआ था। चुनाव के परिणाम 23 मई 2019 को घोषित किए गए थे। इसने 17 वीं लोकसभा का गठन किया। रायसीना हिल में राष्ट्रपति भवन के प्रांगण में शपथ ग्रहण समारोह आयोजित किया गया। इस समारोह में बिम्सटेक देशों के प्रमुखों को सम्मानित अतिथि के रूप में आमंत्रित किया गया था।
परिषद के सदस्यों की सूची
परिषद के विभाग इस प्रकार हैं:
पिताम्बरपुर गाँव, फतुहा (पटना)
पिताम्बरपुर फतुहा, पटना, बिहार स्थित एक गाँव है।
चर्रे-मर्रे झरना
चर्रे-मर्रे झरना  भारत के छत्तीसगढ़ प्रदेश में स्थित एक जलप्रपात है। इस जल प्रपात की ऊँचाई ५० फुट है। यह जल प्रपात जोगी नदी पर स्थित है।
सदरेपुर गाँव, फूलपुर (इलाहाबाद)
सदरेपुर फूलपुर, इलाहाबाद, उत्तर प्रदेश स्थित एक गाँव है।
सदरेपुगांव का पोस्ट हनुमानगंज थाना सराय इनायत तहसील फूलपुर तथा जिला प्रयागराज है। इस गांव की 80% जनसंख्या कृषि पर निर्भर है। इस गांव में 100% हिंदूू आबादी है जिनमें 40% बिन्द लोग हैं। यहां की मुख्य भाषा हिंदी तथा अवधि है। यहां की साक्षरता दर लगभग 70% है। 𝑳.𝑪.𝑩𝒊𝒏𝒅र
यातायात
यहां से शहर को जोड़ने के लिए यातायात की सुविधाओं में ऑटो, ई-रिक्शा तथा ट्रेन की सुविधा है। यहां से शहर को जाने के लिए सर्वप्रथम सदरेपुर से हनुमानगंज अथवा फूलपुर तथा वहां से प्रयागराज का यातायात उपलब्ध है।
शिक्षा
यहां का साक्षरता दर लगभग 70% है। इस गांव में अभी तक कोई भी स्कूल अथवा कॉलेज नहीं है। पास में ही एक नई हरीश पब्लिक स्कूल के नाम से इंग्लिश मीडियम स्कूल खुला है
डेल स्टेन
डेल विलेम स्टेन (/ ɪste /n /; जन्म 27 जून 1983) एक दक्षिण अफ्रीकी क्रिकेटर है जो खेल के सभी प्रारूपों को खेलता है। उन्हें व्यापक रूप से सभी समय के महानतम तेज गेंदबाजों में से एक माना जाता है। [१] [२] वर्तमान में उनके पास टेस्ट मैच क्रिकेट में (गेंदबाज़ों के बीच, जिन्होंने न्यूनतम 10,000 गेंदबाज़ी की है) गेंदबाज़ी का सर्वश्रेष्ठ स्ट्राइक रेट है। [३] सीज़न 2007-08 [4] में स्टेन ने 16.24 की औसत से 78 विकेट हासिल किए और बाद में प्रतिष्ठित ICC 2008 टेस्ट क्रिकेटर ऑफ़ द ईयर अवार्ड से पुरस्कृत हुए। [5] उन्हें 2013 में विजडन क्रिकेटरों में से एक का नाम दिया गया था। [६] उन्हें 2014 में विजडन क्रिकेटर्स अलमैनैक में 2013 के लिए विश्व में विजडन लीडिंग क्रिकेटर नामित किया गया था।